

 **EΛΛΗΝΙΚΗ ΔΗΜΟΚΡΑΤΙΑ Πάτρα 08-02-2018**

 **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ Αριθ. Πρωτ. Φ.1.9β/ΚΔ/1488**

 **ΚΑΙ ΘΡΗΣΚΕΥΜΑΤΩΝ**

 **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ**

 **ΕΚΠΑΙΔΕΥΣΗΣ ΔΥΤIΚΗΣ ΕΛΛΑΔΑΣ**

 **ΤΜΗΜΑΤΑ ΕΠΙΣΤΗΜΟΝΙΚΗΣ & ΠΑΙΔΑΓΩΓΙΚΗΣ**

 **ΑΠΟΦΑΣΗ**

 **ΚΑΘΟΔΗΓΗΣΗΣ Π.Ε. & Δ.Ε.**

Ταχ.Διεύθυνση : Ακτή Δυμαίων 25Α

Ταχ.Κώδικας : 262 22 ΠΑΤΡΑ

Ταχ.Θυρίδα : 2540

Πληροφορίες : Κουρτέσης Ηλίας

 Σκιαδαρέση Μαριάννα

 Δαββέτα Ελένη

 Μίχαλου Αιμιλία

Τηλέφωνο : 2610-362403, 428

Fax : 2610-362410

E-Mail : mail@dellad.pde.sch.gr

**ΘΕΜΑ: «Έγκριση διεξαγωγής επιμορφωτικού σεμιναρίου εκπαίδευσης για το GeoGebra»**

 **Έχοντας υπόψη:**

1. Τις διατάξεις του Ν. 1566/1985 (ΦΕΚ 167/85 τ. Α΄) περί Δομής και Λειτουργίας της Π/θμιας και Δ/θμιας Εκπ/σης
2. Τις διατάξεις του άρθρου 1, παρ. 1, εδάφ. α΄ του Ν. 2986/13-02-2002 (ΦΕΚ 24/ τ. Α΄)
3. Την υπ’ αρ. Φ.353.1/324/105657/Δ1/8-10-2002 Απόφαση του Υπουργού Εθνικής Παιδείας και Θρησκευμάτων (ΦΕΚ 1340/ τ. Β΄/16-10-2002)
4. Την υπ’ αρ. Φ. Σ-3/1900/Δ2/9-1-2012 Απόφαση της Υπουργού Π.Δ.Β.Μ.Θ.
5. Την υπ’ αρ. Φ.1.1/ΚΔ/7728/15-10-2013 (ανακοινοποίηση στο ορθό 16-10-2013) απόφαση του Περιφερειακού Διευθυντή Π/θμιας και Δ/θμιας Εκπ/σης Δυτ. Ελλάδας με θέμα: «Ανάθεση περιφέρειας γενικής (επιστημονικής) ευθύνης Σχολικών Συμβούλων Δ/θμιας Εκπ/σης Δυτικής Ελλάδας».
6. Την υπ’ αρ. Φ.1.1/ΚΔ/7854/18-10-2013 απόφαση του Περιφερειακού Διευθυντή Π/θμιας και Δ/θμιας Εκπ/σης Δυτ. Ελλάδας με θέμα: «Ανάθεση σχολικών μονάδων παιδαγωγικής ευθύνης σε Σχολικούς Συμβούλους Δ/θμιας Εκπ/σης Δυτικής Ελλάδας»
7. Την υπ’ αρ. Φ.350.2/10/58898/Ε3/09-04-2015 Υ.Α. με θέμα: «Διορισμός Περιφερειακών Διευθυντών Εκπαίδευσης – Παύση των μέχρι σήμερα υπηρετούντων»
8. Την υπ’ αρ. Φ.1.1/ΚΔ/11301/05-10-2016 (ΑΔΑ: 6Ξ0Ω4653ΠΣ-ΕΚ1) απόφαση του Περιφερειακού Διευθυντή Π/θμιας και Δ/θμιας Εκπ/σης Δυτ. Ελλάδας με θέμα: «7η τροποποίηση απόφασης ανάθεσης περιφέρειας γενικής (επιστημονικής) ευθύνης Σχολικών Συμβούλων Δ.Ε. Δυτικής Ελλάδας».
9. Την υπ’ αρ. Φ.1.1/ΚΔ/698/19-01-2018 (ανακοινοποίηση στο ορθό 24-01-2018) (ΑΔΑ:78854653ΠΣ-ΡΩΩ) απόφαση του Περιφερειακού Διευθυντή Π/θμιας και Δ/θμιας Εκπ/σης Δυτ. Ελλάδας με θέμα: «9η τροποποίηση απόφασης ανάθεσης σχολικών μονάδων παιδαγωγικής ευθύνης σε σχολικούς συμβούλους Δ.Ε. Δυτικής Ελλάδας».
10. Το υπ’ αρ. Φ.11/ΚΔ/9480/22-9-2017 έγγραφο της Περιφερειακής Δ/νσης Π/θμιας και Δ/θμιας Εκπ/σης Δυτ. Ελλάδας με θέμα: «Κοινό κενό τρίωρο».
11. Το υπ’ αρ. 104/02-02-2018 έγγραφο του Σχολικού Συμβούλου ΠΕ19 κ. Μπίρμπα Θεοδώρου.

**Εγκρίνουμε**

την πραγματοποίηση ενός τμήματος **σεμιναρίου δώδεκα (12) εβδομάδων** με θέμα «**Αξιοποίηση του Geogebra στην εκπαίδευση**» με την χρήση της «**μεικτής**» μεθόδου διδασκαλίας μέσω της πλατφόρμας Moodle**,** το οποίο διοργανώνεται από τον Σχολικό Σύμβουλο ΠΕ19-Πληροφορικής των Π.Ε. Αχαΐας – Ηλείας κ. Μπίρμπα Θεόδωρο και το ΚΕ.ΠΛΗ.ΝΕ.Τ. Αχαΐας και απευθύνεται σε εκπαιδευτικούς κλάδων **ΠΕ03, ΠΕ04, ΠΕ09, ΠΕ19, ΠΕ20, ΠΕ60, ΠΕ70** της Π.Ε. Αχαΐας.

Αντικείμενο και στόχοι του σεμιναρίου είναι:

* Η εξοικείωση και η εξάσκηση των εκπαιδευτικών με το λογισμικό GeoGebra.
* Η εξοικείωση με τις υπηρεσίες Web 2.0 που συνοδεύουν το λογισμικό (διαμοιρασμός και κοινή χρήση αρχείων, διαδικτυακή έκδοση του λογισμικού, forum και wiki).
* Η εκμάθηση απλών τεχνικών για τη δημιουργία εκπαιδευτικών εφαρμογών με το GeoGebra.
* Η διερεύνηση της δυνατότητας δημιουργίας ομάδων εργασίας με σκοπό την ανάπτυξη εκπαιδευτικών εφαρμογών.

**Η διάρκεια του σεμιναρίου θα είναι από 14/3/2018 έως 17/6/2018. Θα υλοποιηθεί με τη «μεικτή» μέθοδο διδασκαλίας, συνδυάζοντας 3 δια ζώσης εκπαιδευτικές συναντήσεις διάρκειας 5 διδακτικών ωρών η κάθε μία και 12 εβδομάδες εκπαίδευσης από απόσταση με χρήση υπολογιστή.**

Οι 3 δια ζώσης συναντήσεις θα γίνουν στο **17ο Γυμνάσιο Πάτρας** και ώρες από 16:00 έως 20:00 σύμφωνα με το χρονοδιάγραμμα που ακολουθεί.

|  |  |
| --- | --- |
| **Συνάντηση** | **Ημερομηνίες** |
| ***1*** | *Τετάρτη 15/3/2018* |
| ***2*** | *Πέμπτη 26/4/2018* |
| ***3*** | *Πέμπτη 24/5/2018* |

Επιμορφωτές για τις δια ζώσης συναντήσεις θα είναι:

1. **Μπίρμπας Θεόδωρος**, Σχολικός Σύμβουλος ΠΕ19-Πληροφορικής των Π.Ε. Αχαΐας – Ηλείας
2. **Μισιχρόνη Αλεξάνδρα,** εκπαιδευτικός ΠΕ03 του 17ου Γυμνασίου Πατρών, επιμορφώτρια Β΄ Επιπέδου

Συντονιστής των τμημάτων σε πανελλαδικό επίπεδο είναι ο κ. **Νταλούκας Βασίλειος** (Υπεύθυνος του ΚΕ.ΠΛΗ.ΝΕ.Τ. Αχαΐας).

Η πρώτη διαμόρφωση του υλικού στο παραπάνω σεμινάριο έγινε από τον **κ. Τζέτζια Χρήστο**, εκπαιδευτικό ΠΕ03 επιμορφωτή Β' Επιπέδου του ΓΕ.Λ. Σούδας.

Για κάθε μία από τις 12 εβδομάδες εκπαίδευσης, οι εκπαιδευόμενοι θα χρησιμοποιούν το διαδίκτυο και την πλατφόρμα ηλεκτρονικής μάθησης Moodle για την πρόσβαση στο εβδομαδιαίο εκπαιδευτικό τους υλικό και την υλοποίηση καθορισμένων ασκήσεων εμπέδωσης. Τις ασκήσεις αυτές θα στέλνουν ηλεκτρονικά (μέσω διαδικτύου) για βαθμολόγηση. Ο χρόνος που απαιτείται για μελέτη και εμπέδωση από το σπίτι για το σεμινάριο εκτιμάται σε 50 ώρες. Ως εκ τούτου, κρίνονται απαραίτητα για τη συμμετοχή στο σεμινάριο:

* η δυνατότητα πρόσβασης στο διαδίκτυο, κατά προτίμηση από το σπίτι
* η προϋπάρχουσα εξοικείωση με τη χρήση υπολογιστή και την πλοήγηση στο διαδίκτυο
* η ύπαρξη λογαριασμού στο ΠΣΔ

Θα δημιουργηθεί ένα τμήμα των 20 επιμορφούμενων. Σε περίπτωση περισσότερων αιτήσεων, οι εκπαιδευόμενοι θα επιλεγούν με κλήρωση. Ο ελάχιστος αριθμός επιμορφούμενων για το κάθε τμήμα είναι 10. Οι αιτήσεις υποβάλλονται **μόνο ηλεκτρονικά στη διεύθυνση** <http://e-learning.ilei.sch.gr/aitisi/2017/seminar>**έως και 4/3/2018**.

Για την επιτυχή ολοκλήρωση του σεμιναρίου και τη χορήγηση αντίστοιχης βεβαίωσης απαιτείται:

1. Επιτυχής ολοκλήρωση **10** εργασιών μέχρι **15/4/2018**
2. Επιτυχής ολοκλήρωση του **70%** των εργασιών και συμμετοχή και στις **3** συναντήσεις ή επιτυχής ολοκλήρωση του **85%** των εργασιών και συμμετοχή στη **2** από τις συναντήσεις

**Ημερομηνία λήξης υποβολής εργασιών:** **17/6/2018**

Από τις παραπάνω θέσεις:

* 20% θα δοθούν σε Σχολικούς Συμβούλους και εκπαιδευτικούς που υπηρετούν σε ΕΚΦΕ, ΚΕΠΛΗΝΕΤ
* 50% σε εκπαιδευτικούς που ολοκλήρωσαν το σεμινάριο «Αξιοποίηση τεχνικών ασύγχρονης και εξ αποστάσεως διδασκαλίας μέσα από το περιβάλλον ηλεκτρονικής μάθησης Moodle»

Για την παροχή ίσων ευκαιριών επιμόρφωσης σε όλους τους εκπαιδευτικούς, δεν επιτρέπεται η συμμετοχή στο πρόγραμμα όσων παρακολουθούν ταυτόχρονα και άλλο σεμινάριο ή πρόγραμμα στην ηλεκτρονική πλατφόρμα εκπαίδευσης <http://e-learning.ilei.sch.gr/moodle>.

 **Ο Περιφερειακός Διευθυντής**

 **Π/θμιας & Δ/θμιας Εκπ/σης Δυτ. Ελλάδας**

 **Κωνσταντίνος Γιαννόπουλος**

**ΑΠΟΔΕΚΤΕΣ:**

* Σχολικός σύμβουλος ΠΕ19 κ. Μπίρμπας Θ.
* Διεύθυνση Π.Ε. Αχαΐας
* Διεύθυνση Δ.Ε. Αχαΐας
* Γραφεία Σχολικών Συμβούλων Δ.Ε. Πάτρας και Αιγίου